Diari Oficial de la Generalitat Valenciana


Sumari del DOGV 5111, del 10-10-2005 (2005/10523)

RESOLUCIÓ de 28 de juliol de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 506 m² de superfície, situada a Albalat dels Sorells, destinada a la construcció d'un consultori auxiliar, realitzada per l'ajuntament del dit municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5111

Data del DOGV
:   10-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10067


Data del document
:   28-07-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Albalat dels Sorells
    * cultura regional
    * propietat immobiliària

RESOLUCIÓ de 28 de juliol de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 506 m² de superfície, situada a Albalat dels Sorells, destinada a la construcció d'un consultori auxiliar, realitzada per l'ajuntament del dit municipi. [2005/X10759]
  
L'Ajuntament d'Albalat dels Sorells, en sessió plenària realitzada el dia 27 d'octubre de 2004, va acordar la cessió gratuïta a la Generalitat Valenciana de la parcel·la de la seua propietat, de 506 m² de superfície, situada entre la Gran Via dels Comtes d'Albalat i el carrer del Molí, de la dita població, per a la construcció d'un consultori auxiliar.
  
A proposta de la Conselleria de Sanitat, es van iniciar els tràmits legals oportuns per a la formalització de la cessió i l'acceptació gratuïta de la dita parcel·la.
  
La cessió s'ha executat basant-se en el que disposa l'article 37 de la Llei 14/2003, de Patrimoni de la Generalitat Valenciana i la disposició addicional onzena de la llei que regula la mutació demanial externa. En conseqüència, en aplicació dels preceptes mencionats, així com dels articles 44 i 27.2.c) de la Llei de Patrimoni de la Generalitat Valenciana, i fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament d'Albalat dels Sorells de la parcel·la de 506 m² de superfície, situada entre la Gran Via del Comtes d'Albalat i el carrer del Molí de la dita població, que confronta: nord, amb zona verda, sud, amb carrer del Molí; est, amb Gran Via dels Comtes d'Albalat, i oest, zona verda.
  
Consta inscrita al Registre de la Propietat de Montcada, al tom 397, llibre 15, foli 006, finca 1.719.
  
Referència cadastral: 5322744CO4839M2602KX (part) i 7004809MK0550I7577WP
  
L'immoble s'accepta lliure de càrregues i gravàmens i al corrent de qualsevol despesa..
  
Segon
  
La cessió gratuïta realitzada per l'Ajuntament d'Albalat dels Sorells, s'efectua amb la condició de destinar la parcel·la a la construcció d'un consultori auxiliar, i queda subjecta al que disposa l'article 37 i la disposició addicional onzena de la Llei 14/2003, de Patrimoni de la Generalitat. L'Ajuntament, per mitjà d'acord plenari de 27 d'octubre de 2004, ha assumit el compromís ferm de l'eliminació de totes les servituds actualment existents en tot l'àmbit que afectarà l'actuació, de la pavimentació de l'espai lliure al llarg del front de la parcel·la que dóna a este de tres metres d'ample, així com el compromís de realització i reposició de totes les obres d'urbanització necessàries.
  
Tercer
  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre estes, inclosa l'administració, defensa i conservació, i inscriure's a nom de la Generalitat Valenciana al Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.